|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Všetky podnikateľské subjekty na Slovensku, cca 579 434 podnikateľských subjektov. |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| MH SR zriadilo Medzirezortnú pracovnú skupinu na najvyššej úrovni pre Doing Business, ktorej členmi sú zástupcovia ústredných orgánov štátnej správy, ktorých činnosť ovplyvňuje podnikateľské prostredie v SR. Prvé zasadnutie Medzirezortnej pracovnej skupiny sa konalo 04. 10. 2016, ktorého sa zúčastnili zástupcovia ústredných orgánov štátnej správy. Dňa 17.03.2017 sa na pôde Ministerstva hospodárstva SR konalo spoločné zasadnutie zástupcov podnikateľov a Medzirezortnej skupiny. Podnikateľov okrem iných združení zastupovali AZZZ, RÚZ, PAS, SOPK, Klub 500, SŽZ, SAF, SAMP atď. Zástupcovia podnikateľov od 6.3.2017 do 17.3.2017 a samozrejme aj počas spoločného stretnutia dňa 17.3.2017 prispievali svojimi návrhmi a komentármi k jednotlivým návrhom opatrení. Každé opatrenie bolo samostatne prekonzultované. Podnikatelia určili z pôvodných 35 opatrení top 15 z ich pohľadu najdôležitejších. |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| * *Predlžením lehoty na odhlásenie zamestnanca zo Sociálnej poisťovne z 1 na 8 dní* a *zrušením pokuty a penále pre zamestnávateľa za nepravdivé čestné prehlásenie zamestnanca pracujúceho na dohodu o brigádnickej práci študentov* (opatrenie č. 1) sa znižuje riziko udelenia pokuty v maximálnej výške 16 596,96 Eur zamestnávateľovi, čo predstavuje zníženie priamych finančných nákladov. Podobné ušetrenie z titulu zníženia rizika udelenia pokuty predstavuje opatrenie (6) *Predĺžiť lehotu na splnenie povinnosti zamestnávateľa predložiť Sociálnej poisťovni evidenčný list dôchodkového poistenia z troch na osem dní od skončenia pracovného pomeru*. * *Opatrenie (2) Zrušenie pokuty a penále pre zamestnávateľa za nepravdivé čestné vyhlásenie zamestnanca pracujúceho na dohodu o brigádnickej práci študentov* prinesie úsporu 57 Eur, ktoré však nezarátavame do analýzy vplyvov na celé podnikateľské prostredie z dôvodu, že nie sú k dispozícii údaje, aká výška pokút bola inkasovaná v súvislosti s porušením tejto povinnosti. Taktiež nie je možné odhadnúť počet subjektov, ktorých sa daná povinnosť môže týkať. Podľa údajov zo Sociálnej poisťovne ich však poisťovňa za porušenie tejto povinnosti nevyrubuje. * Opatrenie (7) *Vypustiť zo zákona č. 82/2005 Z. z. (§ 7b) o nelegálnej práci a nelegálnom zamestnávaní a o zmene a doplnení niektorých zákonov povinnosť podnikateľa zisťovať nelegálnu prácu u zamestnancov jeho poskytovateľa služby* odstráni udelenie pokuty, ktorá sa pohybuje od 2 000 Eur do 200 000 Eur a ak ide o dve a viac fyzických osôb súčasne minimálne 5 000 Eur. * Opatrením (9) *Zaviesť službu sledovania zmien na liste vlastníctva v katastri nehnuteľností* sa znížia priame finančné náklady v súvislosti s podaním žiadosti zo strany podnikateľa o výpis  z listu vlastníctva (8 Eur na jedného podnikateľa). * Výraznú úsporu bude predstavovať zavedenie opatrenia (29) *Zvýšiť superodpočet výdavkov na výskum a vývoj na úroveň 100 %*, ktoré podnikateľom zníži výšku odvedenej dane z príjmov vo výške 9 013 000 Eur v roku 2018, 10 994 000 Eur a 13 339 000 Eur v roku 2020.   Uvedené opatrenia ušetria podnikateľskému prostrediu priame finančné náklady v hodnote 17,367 mil. Eur. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| * Opatrenie (4) *Prehodnotenie zdravotného dohľadu prostredníctvom PZS (pracovnej zdravotnej služby) pre zamestnancov vykonávajúcich 1. a 2. kategórie prác* ušetrí jednému podnikateľovi nepriame finančné náklady vo výške 67,6 Eur a celému podnikateľskému prostrediu takmer 8,3 mil. Eur. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| * Opatrenie (4) *Prehodnotenie zdravotného dohľadu prostredníctvom PZS (pracovnej zdravotnej služby) pre zamestnancov vykonávajúcich 1. a 2. kategórie prác* ušetrí jednému podnikateľovi administratívne náklady vo výške 6,4 Eur a celému podnikateľskému prostrediu 787 tis. Eur. * Zníženie administratívnych nákladov súvisí aj s opatrením (7) *Vypustiť zo zákona č. 82/2005 Z. z. (§ 7b) o nelegálnej práci a nelegálnom zamestnávaní a o zmene a doplnení niektorých zákonov povinnosť podnikateľa zisťovať nelegálnu prácu u zamestnancov jeho poskytovateľa služby*. * Opatrením (9) *Zaviesť službu sledovania zmien na liste vlastníctva v katastri nehnuteľností* sa znížia administratívne náklady v prípade odstránenia potreby podania žiadosti zo strany podnikateľa o výpis z listu vlastníctva. Z časového hľadiska ide o úsporu 39 minút pre jedného podnikateľa. * Súbor opatrení súvisiace so stavebným zákonom (10-15) *Zníženie administratívnej záťaže v stavebníctve a zefektívnenie procesu získavania stavebného povolenia, Prijať účinný systém pre stanovenie regulačných zásad funkčného využívania a priestorového usporiadania územia, Zjednodušiť procesy povoľovania stavieb menšieho rozsahu s pozitívnym vplyvom na proces stavebného konania konštrukčne zložitejších stavebných celkov, Zvýšiť profesionalizáciu výkonu štátnej stavebnej správy, Zaviesť systém kontrol počas zhotovovania stavby, Zaviesť jednotný formulár na stavebné povolenia a kolaudačné rozhodnutia, ktoré pomôžu zefektívniť proces stavebného konania poskytovaním kvalitnejších informácií o procese výstavby od povolenia až po kolaudáciu stavieb* zníži administratívne náklady podnikateľom. * Opatrenie (17) *Zaviesť možnosť získať výpis zo živnostenského registra na integrovaných obslužných miestach občana (IOMO)* ušetrí jednému podnikateľovi čas v hodnote 3,85 Eur. * Opatrenie (18) *Informovať podnikateľov o dostupných službách verejnej správy na Jednotnom kontaktnom mieste v nadväznosti na reformu verejnej správy ESO so zameraním na malé  a stredné podniky* ušetrí jednému podnikateľovi čas v hodnote 2,57 Eur. * Zavedením opatrenia (20) *Znížiť administratívnu záťaž podnikateľov v nadväznosti na povinnosti vyplývajúce zo zákona č. 79/2015 Z. z. o odpadoch a o zmene a doplnení niektorých zákonov zavedením elektronického vykazovania odpadu* sa dosiahne časová úspora cca 20 min. (čo predstavuje ušetrenie cca 2,57 Eur na jedného podnikateľa). * Opatrenie (27) *Vytvoriť elektronické rozhranie s možnosťou prihlasovania sa daňových subjektov do vlastnej schránky podnikateľa pre daňové záležitosti, kde si každý daňovník môže kontrolovať výšku odvedenej dane podľa druhu a prípadne skontrolovať evidovaný nedoplatok alebo preplatok* zrýchli a zvýši informovanosť podnikateľov o plnení si daňových záväzkov. * Po realizácii opatrenia (28) *Zaviesť možnosť predvyplnenia daňového priznania k motorovému vozidlu Finančnou správou SR* podnikatelia zaregistrujú ušetrenie času súvisiaceho s vyplnením daňového priznania k motorovému vozidlu, ktoré predstavuje úsporu 1,28 Eur na jedného podnikateľa.   Celý balík opatrení ušetrí podnikateľskému prostrediu administratívne náklady v hodnote takmer 12 mil. Eur. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *134 084,17* | 17 367 774,00 | | *Nepriame finančné náklady* | *146,00* | 8 300 000,00 | | *Administratívne náklady* | *85,27* | 11 987 799,16 | | ***Celkové náklady regulácie*** | ***134 315,44*** | **37 655 573,16** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| * Opatrením (32) *Vypracovať nový zákon o investičnej pomoci* dôjde k znižovaniu regionálnych rozdielov v SR a zvyšovaniu konkurenčnej schopnosti, podpore prílevu priamych zahraničných investícií a zároveň podpore expanzie už etablovaných spoločností v SR vrátane podnikov kategórie MSP. Nový zákon bude zameraný na podporu projektov s vyššou pridanou hodnotou vrátane podpory technologických centier v SR. * Opatrenie (29) *Zvýšiť superodpočet výdavkov na výskum a vývoj na úroveň 100 %* bude mať pozitívny vplyv na konkurencieschopnosť spoločností, ktoré budú investovať do výskumu a vývoja. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| * Opatrenie (29) *Zvýšiť superodpočet výdavkov na výskum a vývoj na úroveň 100 %* bude mať pozitívny vplyv na zvýšenie investícií do výskumu a vývoja. |